
FORMULARUL ZONELOR PRIORITARE PENTRU BIODIVERSITATE
1. Identificarea Zonelor Prioritare pentru Biodiversitate (ZPB)
1.1. Codul ZPB*
ROSPA0099ZPB
*Codare temporară, aceasta va fi actualizată conform specificațiilor de raportare
1.2. Denumire ZPB
Podișul Hârtibaciului
1.3. Încadrarea ZPB în:
☑ Arie naturală protejată
☐ OECM (Other effective area-based conservation measures)
☐ Zonă potențială care să devină arie naturală protejată
	1.4. Data completării
	1.5. Data actualizării

1.6. Responsabili - Nume/Organizație:
Nume/Organizație: Ministerul Mediului, Apelor și Pădurilor. Adresa: Bd. Libertății 12, Sector 5, București, România. Proiectul ”Identificarea zonelor potențiale de non intervenție/ protecție strictă în habitate naturale terestre și marine în vederea punerii în aplicare a Strategiei europene privind biodiversitatea pentru perioada 2021-2030”
1.7. Datele indicării și desemnării ca ZPB
	Data desemnării ca ZPB:

Referința legală națională a desemnării ZPB:

2. Localizarea Zonelor Prioritare pentru Biodiversitate (ZPB)
2.1. Suprafața totală a ZPB (ha)
607,76
Observație: O parte din suprafața sitului este declarată ca ZPB integrat cu situl ROSAC0227 Sighișoara - Târnava Mare, cu situl ROSCI0303 Hârtibaciu Sud - Est, respectiv cu situl ROSAC0304 Hârtibaciu Sud - Vest.


2.2. Procentul ocupat de ZPB din suprafața totală a ariei naturale protejate
0,20%
2.3. Încadrarea ZPB în regiunile administrative
	NUTS
	 
	Numele regiunii

	RO12
	 
	Centru


Numele Județului/Județelor
Brașov, Sibiu
2.4. Încadrarea ZPB în regiunile biogeografice
	☐ Alpină %
	
	☑ Continentală 100%
	
	☐ Panonică %

	☐ Stepică %
	
	☐ Pontică %
	
	☐ Marea Neagră %


3. Descrierea Zonelor Prioritare pentru Biodiversitate distincte de
 pe teritoriul ariei naturale protejate
3.1. Numărul Zonelor Prioritare pentru Biodiversitate distincte de pe teritoriul ariei naturale protejate:
2
3.2. Descrierea Zonelor Prioritare pentru Biodiversitate distincte
3.2.1. Zona Prioritară pentru Biodiversitate nr. 1
3.2.1.1. Cod Zona Prioritară pentru Biodiversitate nr. 1
ZPB1
3.2.1.2.  Detalii privind Zona Prioritară pentru Biodiversitate nr. 1
Suprafața totală a ZPB (ha)
11,83
11,83

Documente relevante în raport cu ZPB

Legea nr. 5/2000 privind aprobarea Planului de amenajare a teritoriului național – Secțiunea a III-a – zone protejate, cu modificările și completările ulterioare: monument al naturii RONPA0717 Canionul Mihăileni;
Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare;
Ordinul ministrului mediului, apelor și pădurilor nr. 116 6/2016 privind aprobarea Planului de management al ariilor naturale protejate ROSPA0099 Podișul Hârtibaciului, ROSCI0227 Sighișoara-Târnava Mare, ROSCI0144 Pădurea de gorun și stejar de pe Dealul Purcărețului, ROSCI0143 Pădurea de gorun și stejar de la Dosul FCI013 Hârtibaciu, ROSCI0303 Hârtibaciu Sud-Est, ROSCI0 304 Hârtibaciu Sud-Vest, Rezervația Naturală „Stejarii seculari de la Breite municipiul Sighișoara“, Rezervația „Canionul Mihăileni“, „Rezervația de stejar pufos“ - sat Criș.
Ordinul Ministrului Mediului, Apelor și Pădurilor nr. 1066/2026 privind aprobarea Metodologiei de identificare a zonelor prioritare pentru biodiversitate
Informația ecologică
	Informația ecologică
	Descriere

	Habitate de interes comunitar sau de interes național
	Micro-canion săpat în sedimente friabile (nisipuri, argile și gresii slab cimentate):  complex ecologic dominat de un ecosistem terestru de silvostepă / deal joasă altitudine

	Specii
	Păsări:
A234 Picus canus
A320 Ficedula parva

	Valoarea ecologică
	Canionul Mihăileni se desfășoară pe o lungime de aproximativ 0,5 – 0,6 km de-a lungul malului stâng al pârâului Calva. Pereții laterali, puternic faliați și supuși eroziunii regresive, au o verticalitate pronunțată și ating înălțimi cuprinse între 6 și 25 de metri, oferind formațiunii un aspect tipic de micro-canion sau râpă adâncă. Canionul este parțial mascat de o perdea vegetală densă, arbustivă și arborescentă, dezvoltată la baza pereților și pe flancurile exterioare, ceea ce îi conferă un microclimat umed. La baza pereților verticali există vegetație abundentă favorizată de infiltrațiile de apă.
Desemnarea ca ZPB se fundamentează pe criteriul stabilit de metodologie pentru habitatele de interes comunitar, precum și pe prezența speciilor de interes conservativ asociate.
Desemnarea are la bază valoarea ecologică ridicată dată de prezența unor habitate și specii de interes conservativ.

	Presiuni semnificative
	K01.01 Eroziune

	Obiective și măsuri de conservare
	Obiective și măsuri în regim de non-intervenție pentru habitatele forestiere
Obiectiv general de conservare
Conservarea funcționării ecologice naturale a pădurii prin lăsarea proceselor naturale să evolueze liber și limitarea strictă a presiunilor antropice.
Obiective specifice:
1. Conservarea funcționării ecologice naturale a pădurii: regenerare spontană, succesiune nealterată, mortalitate naturală a arborilor și perturbări naturale.
2. Menținerea elementelor-cheie pentru biodiversitate (arbori foarte bătrâni, arbori-habitat, lemn mort, microhabitate).
3. Asigurarea continuității habitatelor și evitarea fragmentării lor prin infrastructură sau prin accesul necontrolat al activităților umane.
4. Limitarea deranjului produs de activitățile umane — acces motorizat, turism necontrolat și recoltări neautorizate.
5. Monitorizarea periodică a stării de conservare a habitatelor și speciilor din ZPB.
Măsuri de conservare:
1. Fără intervenții asupra structurii pădurii: nu se aplică lucrări de exploatare sau lucrări care modifică structura/compoziția arboretului; evoluția este lăsată pe baza proceselor naturale.
2. Păstrarea lemnului mort și a arborilor-habitat: lemnul mort (în picioare și la sol) se păstrează ca element natural al ecosistemului, iar arborii-habitat nu se extrag; îndepărtări sunt permise doar punctual, strict pentru siguranța publică (de exemplu pe trasee turistice), dar materialul se relocă, nu se scoate din ZPB.
3. Gestionarea accesului și a deranjului: accesul motorizat se interzice sau se limitează strict; vizitarea se realizează exclusiv pe trasee stabilite; pentru perioadele sensibile (cuibărit, reproducere, hibernare) pot fi instituite restricții sezoniere, acolo unde se justifică.
4. Monitorizare neintruzivă și supraveghere periodică: se evaluează regulat structura (lemn mort, arbori bătrâni, microhabitate), habitatele speciilor indicator și presiunile (tăieri ilegale, incendii, specii invazive, degradări cauzate de accesul necontrolat).
5. Activități de cercetare și educație cu impact redus: cercetarea științifică și educația sunt admise doar dacă nu produc perturbări semnificative, fiind impuse reguli de acces și metode cu impact minim.


	Tipul de proprietate
	Publică


3.2.2. Zona Prioritară pentru Biodiversitate nr. 2
3.2.2.1. Cod Zona Prioritară pentru Biodiversitate nr. 2
ZPB2
3.2.2.2.  Detalii privind Zona Prioritară pentru Biodiversitate nr. 2
Suprafața totală a ZPB (ha)
456,12
595,93

Documente relevante în raport cu ZPB

Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare;
Ordinul ministrului mediului, apelor și pădurilor nr. 116 6/2016 privind aprobarea Planului de management al ariilor naturale protejate ROSPA0099 Podișul Hârtibaciului, ROSCI0227 Sighișoara-Târnava Mare, ROSCI0144 Pădurea de gorun și stejar de pe Dealul Purcărețului, ROSCI0143 Pădurea de gorun și stejar de la Dosul FCI013 Hârtibaciu, ROSCI0303 Hârtibaciu Sud-Est, ROSCI0 304 Hârtibaciu Sud-Vest, Rezervația Naturală „Stejarii seculari de la Breite municipiul Sighișoara“, Rezervația „Canionul Mihăileni“, „Rezervația de stejar pufos“ - sat Criș.
Ordinul Ministrului Mediului, Apelor și Pădurilor nr. 1066/2026 privind aprobarea Metodologiei de identificare a zonelor prioritare pentru biodiversitate
Informația ecologică
	Informația ecologică
	Descriere

	Habitate de interes comunitar sau de interes național
	Ecosisteme de păduri temperate europene

	Specii
	Păsări:
A247 Alauda arvensis
A256 Anthus trivialis
A089 Aquila pomarina (Clanga pomarina)
A221 Asio otus
A087 Buteo buteo
A080 Circaetus gallicus
A082 Circus cyaneus
A238 Dendrocopos medius (Leiopicus medius)
A429 Dendrocopos syriacus (Dendrocoptes syriacus)
A236 Dryocopus martius
A099 Falco subbuteo
A097 Falco vespertinus
A321 Ficedula albicollis
A246 Lullula arborea
A270 Luscinia luscinia
A337 Oriolus oriolus
A214 Otus scops
A072 Pernis apivorus
A234 Picus canus
A210 Streptopelia turtur
A310 Sylvia borin
A287 Turdus viscivorus
 

	Valoarea ecologică
	Zona include ecosisteme forestiere cu valoare conservativă ridicată, caracterizate prin continuitate ecologică, diversitate structurală și capacitatea de a susține procese naturale esențiale pentru menținerea biodiversității. Habitatele forestiere contribuie la stocarea carbonului, reglarea climatului local, protecția solului și menținerea conectivității ecologice la nivelul peisajului.
Valoarea ecologică a zonei este susținută de existența unor condiții favorabile pentru numeroase specii de interes conservativ asociate pădurilor mature și ecosistemelor forestiere bine conservate.
Desemnarea are la bază valoarea ecologică ridicată a habitatelor și speciilor de interes conservativ asociate ecosistemelor forestiere.

	Presiuni semnificative
	B02 Gestionarea şi utilizarea pădurii şi plantaţiei

	Obiective și măsuri de conservare
	Obiective și măsuri în regim de management activ pentru habitatele forestiere altele decât T1
Obiectiv general de conservare
Menținerea și îmbunătățirea stării de conservare a ecosistemelor forestiere prin monitorizare, controlul presiunilor și aplicarea unor măsuri active de conservare și restaurare ecologică, adaptate structurii arboretelor și cerințelor ecologice ale habitatelor și speciilor de interes conservativ, fără scop productiv.
Obiective specifice:
1. Conservarea și ameliorarea biodiversității arboretelor (structură, compoziție, microhabitate).
2. Îmbunătățirea compoziției și structurii arboretelor către o configurație mai apropiată de naturalitate.
3. Creșterea stabilității și rezistenței ecosistemelor forestiere la factori vătămători biotici și abiotici.
4. Menținerea regenerării naturale și a continuității habitatelor forestiere.
5. Reducerea fragmentării habitatelor și limitarea presiunilor antropice.
6. Monitorizarea stării de conservare și aplicarea managementului adaptativ.
Măsuri de conservare:
1. Intervențiile se aplică exclusiv atunci când există o justificare de conservare, pentru refacerea compoziției habitatului, susținerea regenerării naturale, reducerea riscului de degradare a stării de conservare sau menținerea integrității și funcționalității ecosistemului forestier.
2. În arboretele trecute de vârsta exploatabilității tehnice, care necesită măsuri de conservare, lucrările speciale de conservare nu depășesc un procent de extragere de 5% din volumul total pe picior al arboretului pe perioada de aplicare a amenajamentului silvic, cu excepția arboretelor de salcâm, a zăvoaielor de plopi și sălcii și a arboretelor de plop euramerican.
3. Aplicarea lucrărilor speciale de conservare urmărește favorizarea regenerării naturale, crearea unor nuclee de regenerare noi și susținerea dezvoltării semințișurilor deja instalate, în special pentru speciile forestiere exigente față de lumină.
4. Promovarea nucleelor existente de regenerare naturală din specii valoroase se realizează prin extracții cu intensitate redusă, astfel încât suprafața nucleelor de regenerare să nu depășească 500–600 m².
5. Sunt permise lucrări de împăduriri, reîmpăduriri și completare a regenerării naturale, utilizând specii autohtone și proveniențe locale adaptate condițiilor staționale.
6. Sunt permise lucrări de reconstrucție ecologică în suprafețele afectate de perturbări biotice sau abiotice, urmărindu-se refacerea structurii și funcționalității habitatului forestier.
7. În arboretele afectate de factori biotici sau abiotici, intensitatea intervențiilor se adaptează stării de conservare a arboretului și restricțiilor prevăzute în planurile de management aplicabile, evitându-se îndepărtarea totală a arboretului afectat și menținându-se pe cât posibil acoperirea forestieră.
8. Extragerile de arbori urmăresc cu prioritate menținerea valorilor de conservare, reducerea riscurilor pentru siguranța publică și păstrarea integrității și funcționalității ecosistemului forestier.
9. Refacerea arboretelor afectate se realizează prin regenerare naturală sau, după caz, prin reconstrucție ecologică și regenerare artificială utilizând specii și proveniențe locale mai rezistente la secetă și alte perturbări abiotice.
10. Se mențin arborii bătrâni, arborii-habitat și lemnul mort, atât pe picior cât și la sol, ca elemente esențiale pentru biodiversitate și funcționarea ecosistemelor forestiere. În cazul pădurilor aflate în proprietatea privată a persoanelor fizice și juridice sau a unităților administrativ teritoriale, în cazul executării de tăieri de igienă, volumul arborilor uscați sau în curs de uscare, a lemnului mort, atât pe picior cât și la sol, va fi asigurat la nivel de unitate amenajistică din volumul de lemn care depășește volumul de 1 m³/an/ha destinat executării lucrării de tăieri de igienă.
11. Măsurile pentru combaterea dăunătorilor forestieri sau a speciilor invazive se aplică doar atunci când există un risc major documentat pentru valorile de conservare și cu respectarea prevederilor legale aplicabile.
12. Intervențiile utilizează metode și tehnologii cu impact redus asupra solului și habitatelor forestiere și evită perioadele cu umiditate excesivă a solului.
13. Materialul lemnos rezultat incidental din măsurile de conservare sau din intervențiile necesare pentru siguranță publică nu reprezintă un obiectiv economic și nu justifică intensificarea intervențiilor.
14. Se limitează realizarea de infrastructuri noi și extinderea infrastructurii existente care pot conduce la fragmentarea habitatelor forestiere.
15. Accesul motorizat se limitează strict la situațiile necesare pentru activitățile de conservare, monitorizare și intervențiile permise conform legislației.
16. Lucrările silviculturale și intervențiile de conservare se execută numai în condițiile stabilite de administratorii ariilor naturale protejate și cu respectarea obiectivelor de conservare ale zonei prioritare pentru biodiversitate.
17. Se monitorizează periodic structura arboretelor, regenerarea naturală, speciile indicator și presiunile antropice, iar măsurile de conservare se adaptează în funcție de rezultatele monitorizării.
În conformitate cu prevederile OM 1066/2026 privind Metodologia de identificare a zonelor prioritare pentru biodiversitate, sunt permise intervenții în caz de urgență și intervenții în perioadele normale, pentru intervenții de mentenanță și interes public (infrastructură existentă), conform punctelor 1.3.3 și respectiv 1.3.4.

	Tipul de proprietate
	Publică

- Proiectul ”Identificarea zonelor potențiale de non intervenție/ protecție strictă în habitate naturale terestre și marine în vederea punerii în aplicare a Strategiei europene privind biodiversitatea pentru perioada 2021-2030”
4. Consultări publice cu privire la desemnarea Zonelor Prioritare pentru Biodiversitate 
Detalii privind consultările publice realizate:
Consultări publice realizate: 23 septembrie 2024 – Sibiu, jud. Sibiu și 26 septembrie 2024 – Brașov, jud. Brașov. Ulterior, în cadrul procesului de consultare extins la nivel național, au avut loc consultări suplimentare online, în data de în data de data de 11 decembrie 2025 cu participarea factorilor interesați relevanți din județul Brașov și în data de 23 ianuarie 2026  cu participarea factorilor interesați relevanți din județul Sibiu. De asemenea, au avut loc consultări publicei la Prefectura Brașov în perioada 6-18 februarie 2026 și în data de 24 februarie 2026 la Prefectura Sibiu.

5. Harta Zonelor Prioritare pentru Biodiversitate 
Limitele Zonelor Zonelor Prioritare pentru Biodiversitate sunt disponibile în format digital pe website-ul MMAP, accesând link-ul https://mmediu.ro/domenii/mediu/arii-naturale-protejate/zpb-pnrr-i-3/ 
